section_heading: Skakaonice
paragraph_text: Letaonica u Harrachovu rano je stekla glas da je opasna za skakače. Prvih godina skakači su imali jako veliku visinu leta iznad padine, čak i do 12 m. Zbog toga je svaki malo jači nalet vjetra mogao biti fatalan za natjecatelje i mnogi su zadobili povrijede nakon padova. FIS je na kraju zatvorio letaonicu za natjecanja. Radovi na njenoj obnovi trajali su od 1989. do 1992. i letaonica otada ispunjava i održava uvjete koje FIS zahtijeva za natjecanja pod njegovim okriljem.